**ՀԻՄՆԱՎՈՐՈՒՄ**

**«ԳՈՒՅՔ ԱՄՐԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ**

**ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**Ընթացիկ իրավիճակը և իրավական ակտի ընդունման անհրաժեշտու­թյունը**

«Գույք ամրացնելու մասին» Կառավարության որոշման նախագծի ըն­դու­­նումը պայմա­նա­­վորված է ՀՀ ազ­գային անվտանգության ծառայության բնականոն գործունեության ապահովման անհրաժեշտությամբ:

**Առաջարկվող կարգավորման բնույթը**

Նախագծով առաջարկվում է Հայաստանի Հանրապետության սեփականություն հանդիսացող անշարժ գույքն ամրացնել Ազգային անվտանգության ծա­ռա­յու­­թյանը:

Մասնավորապես, նախատեսվում է Հայաստանի Հանրապետության սեփականություն հան­դի­­­սացող` մարզ Տավուշ, համայնք Բերդ գյուղ Ներքին Կարմիր Աղբյուր 6-րդ փողոց 4-րդ նրբանցք 100 հասցեում տեղակայված 1,121,440.0 (մեկ միլիոն հարյուր քսանմեկ հազար չորս հարյուր քառասուն) ՀՀ դրամշուկայականին մոտարկված կադաստրային արժեքով (սեփականության վկայական N 16122022-11-0040) ընդհանուր՝ 1,21368 հա մակերեսով հողամասն ամրացնել Հայաստանի Հանրապետության ազգային անվտան­գության ծա­ռա­յու­­թյանը: Վերոնշյալ անշարժ գույքը ներկայումս որևէ պետական մարմնի ամրացված չէ:

Նախագծի ընդունումից հետո պետական եկամուտներում և ծախսերում փոփո­խու­թյուն­­ներ չեն առաջանա:

**Ակնկալվող արդյունքը**

Նախագծի ընդունման արդյունքում նախագծով նախատեսված անշարժ գույքը կամրացվի Ազգային անվտանգության ծառայությանը՝ իր առջև դրված խնդիրների արդյունավետ լուծման հա­մար:

**Կապը ռազմավարական փաստաթղթերի հետ. Հայաստանի վերափոխման ռազ­մա­վա­րություն 2050, Կառավարության 2021-2026թթ. ծրագիր, ոլորտային և/կամ այլ ռազ­մա­վա­րություններ**

Նախագծի ընդունումը բխում է Ազգային ժողովի 2021 թվականի օգոստոսի 26-ի N ԱԺՈ-002-Ն որոշմամբ հաստատված Հայաստանի Հանրապետության կառավարության (2021-2026թթ.) ծրագրի 1-ին գլխի «Ազգային անվտանգության մարմինների կայուն համա­կարգը» կետից: Համաձայն նշված կետի` ՀՀ ներքին և արտաքին անվտանգության, կայունու­թյան, հասարակության բնականոն գործունեության կարևորագույն նախապայմաններից է մշտապես կատարելագործվող, արդի մարտահրավերներին դիմակայելու ունակ, տեխնիկական զարգացումներին համընթաց արդիականացվող, համապատասխան որակյալ կադրերով հա­մալրվող և հասարակության վստահությունը վայելող ազգային անվտանգության մարմինների առ­կայությունը: Հետախուզության, հակահետախուզության և ահաբեկչության դեմ պայքարի ուղղու­թյուններով տեսանելի և գոհացուցիչ արդյունքների հասնելու համար գերակա խնդիր է ազգային անվտանգության մարմինները տեխնիկապես վերազինելը, որակյալ նոր կադրերով, անհրաժեշտ մասնագետներով համալրելը:

Ազգային անվտանգության ծառայություն